Alerta Solidària, Associació d’Advocats d’Osona en Defensa dels Drets Humans, Associació Catalana per la Defensa dels Drets Humans, Associació Catalana de Professionals de Salut Mental (ACPSM – AEN CATALUNYA), Associació de Famílies de Presxs de Catalunya, Comissió de Defensa de l’ICAB, Comissió de Drets Humans de l’I.lustre Col•legi d’Advocats i Advocades de Tortosa, Coordinadora de l’Advocacia, Grupo SampAEN (Salud mental en Prisión, de la AEN), IACTA, Institut de Drets Humans de Catalunya – IDHC, Irídia – Centre per la Defensa dels Drets Humans, Juristes pels Drets Humans del Maresme, Juristes per la República, Justícia i Pau, Juristes de les Terres de l’Ebre per les Llibertats, Observatori del Sistema Penal i els Drets Humans UB – OSPDH, Xarxa Antirepressió de Familiars de Detingudes.

**MANIFESTEM**

El **nostre rebuig a l’entrada en vigor de la Circular 1/2022 del Departament de Justícia**per la qual s’aprova el Protocol d’aplicació delsmitjans coercitius d’aïllament provisional i de contenció mecànica en els centrespenitenciaris de Catalunya, en atenció a les següents

**CONSIDERACIONS**

**PRIMERA**

**De què parlem quan parlem de contencions mecàniques?**

La contenció o subjecció mecànica és el procés d'immobilització d'una persona amb instruments, equips o materials destinats a restringir els seus moviments o el normal accés al seu cos. En l'àmbit penitenciari es distingeix entre contencions de tipus regimental, enteses com el control d'una persona per part de funcionaris com a mesura de seguretat i contencions de tipus sanitari, que corresponen a la subjecció d'una persona per raons de tipusmedico(MNP, 2017).

L'aplicació del mitjà coercitiu de la contenció mecànica de tipus regimental a Catalunya implica la immobilització a través de l'utilitzo de corretges tèxtils de les extremitats de la persona presa a una llitera, situada en una cel·la del departament d'aïllament, dotada de càmeres de vídeo vigilància i formalment sota supervisió mèdica.

Es tracta d'una pràctica extremadament controvertida, l'aplicació de la qual ha causat preocupació per part de la practica totalitat dels organismes de defensa dels drets humans, en particular, del Comitè per a la Prevenció de la Tortura del Consell d'Europa (CPT/Inf (2017) 34,§§ 76 i següents), pel seu caràcter humiliant i contrari al principi de la dignitat humana.

La Llei Orgànica General Penitenciària (LOGP) dedica un únic article als mitjans coercitius, indicant que només podran utilitzar-se, amb autorització del director del centre penitenciari, aquells mitjans coercitius que s'estableixin reglamentàriament en els casos següents:

*a) Per a impedir actes d'evasió o de violència dels interns.*

*b) Per a evitar danys dels interns a si mateixos, a altres persones o coses.*

*c) Per a vèncer la resistència activa o passiva dels interns a les ordres del personal penitenciari en l'exercici del seu càrrec.*

Els mitjans coercitius que poden ser utilitzats estan identificats en l'art. 72 del Reglament Penitenciari (RP); l'aïllament provisional, la força física personal, les defenses de goma, els aerosols d'acció adequada i les esposes. El dictat del RP no contempla aquesta mesura de manera especifica, malgrat que sigui una de les practiques més aflictives per a les persones preses.

Davant això ens preguntem:**Es pot continuar aplicant una mesura tan greu, no contemplada de manera específica en el dret, el dret penitenciari en aquest cas? La practica administrativa pot afegir una mesura –tan greu, a més a més- no prevista a la norma jurídica?**

**SEGONA**

**Cronologia de recomanacions i estàndards internacionals i nacionals**

Per aquestes circumstancies tan greus, cal fer una mica de memòria de la cronologia en aquesta matèria en relació a la seva aplicació a Catalunya.

Primer, recordar que en els darrers mesos la Consellera de Justícia Lourdes Ciuró, va manifestat davant del Parlament de Catalunya i dels mitjans de comunicació que modificariala Circular 2/2021, aprovada per l’anterior equip del Departament de Justícia. Aquesta Circular i el seu Protocol van ser aprovats per l’anterior Governs després de 15 anys (exactament des de 2007) de feina col·lectiva per a sintetitzar-hi els estudis, treballs, investigacions i recomanacions nacionals i internacionals.

L’ al·lusió de la Circular a les recomanacions internacionals, es referia especialment al CPT que en els darrers anys havia requerit a les autoritats catalanes canvis sobre les contencions en els centres penitenciaris. Ja al seu Informe del 2013, expressava que: *“Las autoridadescatalanas no han tenido en la debidaconsideración los principios y garantías mínima sstablecidos en elapartado 128 del Informe sobre la visita 2011 en relación con la inmovilización en la cárcel*”. Per aquest motiu, en el seu informe, esmenta que “***El CPT reitera la recomendación****hecha a las autoridadescatalanas para que, con****carácterurgente,*** *revisen las prácticasactuales en relación con el recurso a la****inmovilización en la cárcel,*** *con vistas a****garantizar la plena observancia de los principios y garantíasmínimasestablecidos en el apartado 128 del informe sobre la visita de 2011*.”**(CPT/Inf (2013) 8, §17).

El §128 de l‘Informe del CPT sobre la visita de 2011, recordava que ja havia fet importants recomanacions després de la seva visita al 2007 i **explicitava un llistat de principis que havien de regir l’aplicació de mitjans de contenció mecànica**. El paràgraf deia: *“Las autoridadescatalanas****deberían revisar urgentemente****su postura actual respecto a las* ***causasjustificativas de una medida de inmovilización****en las prisiones y* ***establecerreglasestrictas****para suaplicación, basadas en los principios y estándaresmínimosmarcados por el CPT en el párrafo 91 del informe relativo a la visita de* ***2007****.* ***En particular, las siguientescuestionesdebería ser objeto de revisión:***

* *la inmovilizacióndeberíaemplearseexclusivamente como última ratio para evitar el riesgo de que el recluso se provoque lesiones o hagadaño a terceros y* ***solo cuandootrasopcionesválidas no hayanconseguido el resultadoesperado****en relación con la evitación de estos peligros; esta medida****nuncadeberíaemplearse como castigo;***
* *la posición no debería ser dolorosa para el recluso.* I la Circular 2/2021 recollia l’advertència reiterada des de fa quasi quinze anys sobre la perillositat de lligar les persones preses boca avall o en posicionsdoloroses com la de “superman”, que també vaser criticadaduramentpel CPT, i recullen el Protocol que **“La posició en quès’ha de col·locarl’intern al llit ha de ser en decúbit supí, amb una inclinació de cap i tronc de 30 a 45°**];
* *la duración de la inmovilizacióndeberíaser la máscortaposible (normalment minutos, no horas). La extensión excepcional de la medidadeberíaasegurar un posterior reconocimientomédico del recluso.* ***La inmovilizacióndurantedíascarece de justificación y se considerará una conducta constitutiva de malostratos.***
* *cada caso de inmovilización de un presodeberá constar en un registro especifico establecido al efecto, además de en el expediente personal de cada interno (y en el registro del centro). Las anotaciones en el registro deberíanincluir las horas de comienzo y terminación de la medida, los motivos de suadopción, el nombre del médico que ordeno suadopción o la autorizó y la enumeración de las lesiones sufridas por la persona o terceros. Estofacilitaríaenormementetanto la gestión de estasincidencias como cualquierirregularidad en la duración de las mismas.*
* **Aquesttipus de recomanació sobre un control que garanteixi els drets fonamentals i més transparent, desenvolupatper l’anterior Protocol, ha estat criticat pels Sindicats de funcionaris de presons perquèsuposaria “un augment salvatge de la càrrega burocràtica”, com va dir per exemple la** Agrupació de personal penitenciari de CC.OO el passat 6 maig, 2021: https://agrupaciopresons.ccoo.cat/shan-tornat-bojos/
* *Las personassometidas a inmovilizacióndeberían ser informadas en detalle de las razones de la adopción de la medida.”* (CPT/Inf (2013) 6, § 128)

El **Síndic de Greuges de Catalunya,** en el seu **Informe de 2018** com a Mecanisme Català per a la Prevenció de la Tortura (MCPT),aborda amb detall aquesta problemàtica posant el focus en les contencions mecàniques*.* En efecte, el MCPT esmenta en el seu informe que al llarg dels darrers anys, ha pogut constatar que la contenció mecànica a Catalunya “no sempre és plenament respectuosa amb els més alts estàndards de drets humans”. El MCPT afirma que “**l’objectiu de qualsevol política pública sobre immobilització de persones privades de llibertat hauria de ser la de contenció zero.** És a dir, l’Administració hauria de posar en marxa les mesures necessàries per **evitar haver d’immobilitzar i contenir per mitjans mecànics** persones privades de llibertat”.

El MCPT esmenta que “l’Equip ha constatat que, d’acord amb els informes oficials, **tot just es dediquen escassos minuts per mirar de convèncer un intern alterat** –que no suposa cap amenaça a ningú– **de deposar la seva actitud abans de reduir-lo.** Per això **recomana protocol·litzar mesures de des escalada**incloent la contenció verbal i les mesures ambientals i formar adequadament al personal encarregat d’aplicar-les.

Un altre aspecte molt nociu de la pràctica que es duia a terme abans de la Circular 2/2021, era, com recull el MNCPT, que**“ni d’immobilització inicial ni la subseqüent contenció mecànica poden ser de caràcter** punitiu [...], situacions que semblen constatar-se de l’experiència del Síndic i de l’MCPT, amb l’anàlisi de relats de persones internes i de documentació oficial”.

Això mateix assenyalava el **CPT**: **“el recurs a la subjecció mecànica per a fins regimentals a les presons visitades té clars elements de càstig.”** En darrer lloc, els informes assenyalaven **pràctiques que reduïen les garanties jurídiques, entre elles, el control judicial de la mesura** que segons l’article 45.2 Llei OrgànicaGeneral Penitenciària i l'article 72.3 del Reglament Penitenciari indiquen que la Direcció de l'establimentpenitenciari ha de comunicar **immediatament** al Jutjat de vigilànciapenitenciàrial'adopció i el cessamentdelsmitjanscoercitius**:** “L'MCPT ha pogut constatar que **és una pràctica generalitzada als CP de Catalunya fer la comunicació un cop la mesura s’ha aixecat”**.

**“D’aquesta manera, el paper del jutjat de vigilància penitenciària resulta merament testimonial i es limita a validar la mesura adoptada un cop finalitzada“. “No es pot justificar des de cap perspectiva de garantia de drets que una subjecció mecànica que dura diverses hores (i a vegades díes), no sigui comunicada al jutjat de vigilància penitenciària fins després del cessament”.**

Finalment, i per acabar aquestaràpidacronologia i enumeració de recomanacions nacionals e internacionals. A l’informe de la seva **visita *ad hoc* a Catalunya el 2018**, el CPT recull denuncies de maltractament en tots els Centres Penitenciaris que va visitar i especialment a Brians 1 (el CPT treballava amb informació que durant anys li havia estat comunicant l’Observatori del Sistema penal i Drets Humans de la UB mitjançant el sistema del SIRECOVI), i expressa com un dels elements destacats de l’informe, el **maltractament exercit contra interns que estaven en situació de contenció mecànica,** i recomana: ***“que se debeponerfin al uso de la fijaciónmecánica para reclusos por motivos de seguridad.*** *A la espera deque esto se lleve a cabo, el CPT recomienda que se refuercenciertassalvaguardiasrelacionadas con la actual aplicación de la medida, como: hacer que la duración se limite a minutos, establecercriteriosmásestrictos para poder recurrir a ella y acabar con la práctica de medicar a la fuerza a los reclusos.*” (CPT/Inf(2020)5).

**TERCERA**

**L’OPOSICIÓ CORPORATIVA**

Malauradament, la resistència de cert sectors del sindicalisme penitenciari (com es pot comprovar per les seves declaracions a la premsa, missatges a les xarxes socials i fins i tot, l’ocupació física del Departament de Justícia), ha estat sempre i des de el primer moment, oposada en contra de la Circular 2/2021 i el seu Protocol.

Des de que es va produir el canvi de govern últim a Catalunya, els nous responsables de la Conselleria de Justícia van anunciar -sense haver publicatcap avaluació, ni diagnòstic- que la normativa que després de tants anys de lluita s’havia aconseguit, “no funcionava”. A la nova redacció es diu que “arran de la implementació de la Circular 2/2021 des del Departament de Justícia s’ha observat un creixement relatiu de les incidències en general en l’aplicació de les contencions, que inclou l’augment de les agressions al personal penitenciari”, en clara coincidència amb els sectors sindicals que havien dit el mateix, en la seva campanya contra la anterior normativa.

La nova normativa ara finalment aprovada:

* **Ha eliminat totes les pàgines de l’anterior relatives als principis rectors de la aplicació del mitjàcoercitiu**: Principis de legalitat, necessitat, Proporcionalitat, temporalitat, cura, responsabilitat, formació, documentació, transparènciai supervisiójudicial.
* Indicauna relació que entenem com a molt greu: **assenyalar una suposada correlació entre la anterior normativa de contencions amb un increment de agressions a funcionaris penitenciaris**, sense aportar dades que demostrin aquesta greu correlació de pretesa causa-efecte, en la línia del discurs de sindicats de funcionaris penitenciaris, els quals no poden orientar la política penal ni penitenciaria en matèria de drets humans.
* Ha **devaluat l’alternativa de la cel·la encoixinada** com a alternativa a desenvolupar-se a la resta de tot el sistema penitenciari
* Estableix la composició d’un **Grup de Treball per avaluar la aplicació de la nova normativa, amb una composició només de personal penitenciari** del Departament de Justícia i centres penitenciaris (es a dir, una “auto avaluació”, sense participació d’altres experts, o Síndic de Greuges, ni organitzacions de drets humans).
* I també lo que valorem molt negativament: es una Circular i un nou Protocol per aplicar, es a dir, **per continuar aplicant la mesura d’immobilitzaciói no per acabar amb la mateixa mesura** després de buscar mesures alternatives com feia l’anterior normativa, ara derogada.
* També tenim una valoració molt negativa pel fet que el protocol ometi qualsevol referència a la durada màxima dels mitjans coercitius, això es extremadament perillós i suposa incórrer en una clara regressió de drets.

**QUARTA**

**INFORME DEL SÍNDIC DE GREUGES DE 31 de març de 2022**

Fa poc d’una setmana, l’Informe del Síndic de Greuges, lliurat el 31 de març de 2022, analitza la nova Circular 1/2022 i el seu Protocol i fa una valoració clarament negativa sobre els canvis que s'han fet i els que no s'han introduït per suggeriment d'aquesta institució.

En breu, aquest Informe destaca com a situacions greus que:

* la contenció mecànica es perllonga excessivament en el temps un cop superada la situació d’urgència que va obligar a utilitzar la mesura;
* les contencions s’apliquen majoritàriament al llit i, amb caràcter general, per personal de règim interior, fins i tot les que són sanitàries, i la posició normal, fins i tot en les sanitàries, és de decúbit ventral, no de decúbit supí;
* l’existència d’un informe mèdic de patologia de malaltia mental o de discapacitat no és un impediment per aplicar la contenció mecànica al llit per raons regimentals;
* En nombrosos casos hi ha hagut un ús excessiu de la força amb el consegüent risc de produir una lesió o causar dolor;
* La notificació de l’aplicació i el cessament de la contenció al jutjat de vigilància penitenciària es fa de manera conjunta, un cop ha finalitzat la mesura, i, en la majoria de casos, l’endemà o uns dies més tard, però en cap cas de manera immediata;
* El Síndic lamenta que no s’ha recollit el suggeriment de que la contenció mecànica al llit sigui realitzada per professionals sanitàries, i no de règim interior com es regula actualment.
* També es mostra preocupat pel fet que el protocol ometi qualsevol referència a la durada màxima dels mitjans coercitius, la qual cosa suposa incórrer en una clara regressió de drets que caldria corregir al més aviat possible.

**QUINTA**

**DENUNCIES I CRIDES INTERNACIONALS RECENTS**

Diverses entitats de drets humans vam alertar al CPT dels intents de l’actual Govern de la Generalitat de procedir a modificar l’anterior normativa i aprovar la nova amb caràcter regressiu. Vam tenir resposta del CPT en el sentit de que s’estaria pendent del procés denunciat. Ara, també hem comunicat la consumació de la regressió esmentada.

**L’Organització Mundial contra la Tortura** ja va fer a finals de l’any passat una carta oberta i una crida urgent al President de la Generalitat de Catalunya, demanant l’aturada d’aquesta reforma regressiva. Malgrat tots els esforços realitzats, el Departament de Justícia de la Generalitat de Catalunya, va aprovar la mateixa amb el rebuig explícit de la societat civil, dels organismes de drets humans i ara també del Síndic de Greuges de Catalunya.

**PER TOT AIXÒ**, Les entitats de juristes, advocades, professionals de la salut, familiars de persones privades de llibertat i centres de recerca en drets humans, signants d’aquest Comunicat, amb la constatació de que la normativa ja aprovada pel Govern de la Generalitat neix sense una legitimitat de la societat civil, persones afectades i Síndic de Greuges, pel rebuig que posem de relleu,

**DEMANEM:**

1. La **suspensió immediata de la Circular i del Protocol** esmentat;
2. La **creació d’un Grup de Treball -al Parlament de Catalunya**- per tal que aquesta problemàtica sigui tractada amb la participació d’experts, organitzacions de drets humans, persones privades de llibertat afectades directament, representants del Departament de Justícia i Síndic de Greuges, en un autèntic procés participatiu que fins ara no només no s’ha fet amb avaluacions, indicadors i un mínim rigor, sinó amb precipitació i com a cessió a les pressions corporatives.
3. La **tramitació urgent al Parlament de Catalunya**, donada la gravetat de la problemàtica, de la creació del Grup de Treball, mitjançant l’escrit que avui mateix es presenta.